Aleks Törner
Aleksandr Devid Törner (ing. Alexander David Turner; 6 yanvar 1986, Şeffild, Yorkşir və Hamber[d]) — İngiltərə musiqiçisi. Rok qrupu Arctic Monkeys-in mahnı yazarı və frontmanıdır. Onun hər bir albomu Böyük Britaniyada hit olmuşdur. Yeddi "Brit", bir "Ivor Novello" və bir "Mercury Prize" laureatıdır. Aleksin həmçinin klassik üslublu pop mahnıları buraxdığı The Last Shadow Puppets adlı başqa bir qrupu da var. Aleks Törner Şeffildin High Green məhəlləsində böyüyüb. 2002-ci ildə 15 yaşıda olarkən üç dostu ilə birlikdə Arctic Monkeys qrupunu formalaşdırıb. Onların ilk studiya albomu olan "Whatever People Say I Am, That's What I'm Not" 2006-cı ildə buraxılmışdır. Bu albom Britaniya tarixində ən sürətli satılan debüt albomu kimi yadda qalıb. "Rolling Stone" bütün zamanların ən möhtəşən debüt albomları siyahısında bu albomu 30-cu yerə layiq görüb. Aleks Törner Arctic Monkeys-in 2013-cü ildə çıxan "AM" albomu sayəsində dünya şöhrəti qazanıb. Aleks 2010-cu ildə yoldaşı Riçard Ayoadinin "Submarine" filmi üçün eyniadlı akustik albom hazırlamışdır. Həmçinin o, 2016-cı ildə Portlendli müğənni Aleksandra Saviorun debüt albomu olan "Belladonna of Sadness"-in prodüserliyini et mişdir.